Δανέζικα μπισκότα με μπαχαρικά - Brunkager
&nbsp;

Το όνομά τους σημαίνει «καφετί μπισκότα» και είναι τραγανά και αρωματικά, χάρη στα μπαχαρικά που περιέχουν.
125 γρ. βούτυρο αγελάδας , 70 γρ. μέλι της αρεσκείας μας , 125 γρ. καστανή ζάχαρη , 250 γρ. αλεύρι για όλες τις χρήσεις , 75 γρ. αμυγδαλόψιχα χοντροκομμένη , 2 κουτ. γλυκού κανέλα σε σκόνη, 1 κουτ. γλυκού τζίντζερ ξερό, σε σκόνη, 1/2 κουτ. γλυκού γαρίφαλο σε σκόνη , 1/2 κουτ. γλυκού μπαχάρι, σε σκόνη , 1 κουτ. σούπας  χυμός πορτοκάλι  , ξύσμα από 1/2 πορτοκάλι  , 1 κουτ. γλυκού μαγειρική σόδα
Για να φτιάξουμε brunkager, ξεκινάμε ζεσταίνοντας σε ένα κατσαρολάκι το βούτυρο, το μέλι και τη ζάχαρη σε μέτρια φωτιά, ανακατεύοντας τακτικά, μέχρι να λιώσουν και να αναμειχθούν. Αποσύρουμε την κατσαρόλα από τη φωτιά.Σε μπολ ανακατεύουμε όλα τα μπαχαρικά, με το ξύσμα πορτοκαλιού, τα αμύγδαλα και το αλεύρι. Διαλύουμε τη σόδα στον χυμό πορτοκαλιού και την αδειάζουμε στο κατσαρολάκι με το βούτυρο. Προσθέτουμε το μείγμα αλευριού-μπαχαρικών και ζυμώνουμε καλά με τα χέρια μας, μέχρι να σχηματιστεί μια λεία ζύμη. Αδειάζουμε τη ζύμη στον πάγκο μας, και την πλάθουμε σε μπαστούνι πάχους 4 εκ. Τυλίγουμε το μπαστούνι ζύμης σε λαδόκολλα και αφήνουμε στο ψυγείο για 4 ώρες. Προθερμαίνουμε τον φούρνο στους 175°C στη λειτουργία του αέρα και στρώνουμε τη λαμαρίνα του φούρνου με λαδόκολλα.Βγάζουμε τη ζύμη από το ψυγείο και κόβουμε το μπαστούνι σε πολύ λεπτές φέτες. Τακτοποιούμε τα μπισκότα στο ταψί και ψήνουμε για 6-7 λεπτά (προσοχή, δεν πρέπει να σκουρύνουν). Ξεφουρνίζουμε και τα αφήνουμε να κρυώσουν.Όταν τα βγάλουμε από τον φούρνο, τα μπισκότα μας θα είναι ελαφρώς μαλακά. Όσο όμως κρυώνουν θα σκληραίνουν και στο τέλος θα γίνουν τραγανά.
Αλεύρι (ζύμες),Αμύγδαλα,Μέλι,Χριστούγεννα